《蘧庵先生五日有鱼酒之饷醉后填词》
清代·陈维崧

蒲酒浓如乳。
更为我、东溟斫鱠，大鱼就脯。
携酒石榴花下醉，还选腹腴亲煮。
耳热也、休提今古。
只有寒潮围故国，叹龙舟寂寞无寻处。
风乍起，瘦蛟舞。
何须远望悲荆楚。
暗想象、广陵旧事，泪多于雨。
火照佛狸城下水，丞相孤军难渡。
记时节、也逢重五。
儿女谁知英雄恨，辟兵符戏向钗头赌。
葵影绿，小窗午。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。